Diari Oficial de la Generalitat Valenciana


Sumari del DOGV 5111, del 10-10-2005 (2005/10345)

Bases de la convocatòria de proves selectives per a proveir una plaça d'animador/a juvenil.
-------------------------------------------------------------------------------------------

### Dades del document

Número de DOGV
:   5111

Data del DOGV
:   10-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10240


Data del document
:   30-08-2005

Organisme emissor
:   Ajuntament de la Pobla Llarga

Tipus de document
:   Convocatòria

Descriptors 

:   * Pobla Llarga, la
    * administració local
    * treballador social
    * concurs administratiu
    * manifestació cultural

Bases de la convocatòria de proves selectives per a proveir una plaça d'animador/a juvenil. [2005/A10794]
  
Per tal de complir la Resolució de l'Alcaldia de data 4 de juliol de 2005, es publica la convocatòria de concurs oposició per a la provisió d'un lloc de treball, de personal laboral, a temps parcial, d'una plaça d'animador/a juvenil, d'acord amb les bases següents:
  
Primera. Objecte de la convocatòria
  
1. És objecte de la present convocatòria la provisió d'una plaça d'animador/a juvenil inclosa en l'oferta d'ocupació pública per a l'exercici 2002, aprovada per la Resolució de l'Alcaldia d'1 de juliol de 2002.
  
2. La dita plaça correspon a la plantilla de personal laboral, dotada amb el sou corresponent al grup C més dues pagues extraordinàries, que corresponguen de conformitat amb la legislació vigent.
  
3. La provisió de la plaça inclosa en la present convocatòria s'efectuarà mitjançant concurs oposició, al qual s'aplicaran els preceptes inclosos en les presents bases i en legislació següent:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril.
  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol, i per la Llei 22/1993, de 29 de desembre.
  
- Reial Decret 896/1991, de 7 de juny, sobre regles bàsiques i programes mínims per a la selecció de funcionaris de l'administració local.
  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
- Reial Decret 364/1995, de 10 de març, pel qual es va aprovar el Reglament d'Ingrés de Personal al Servei de l'Administració de l'Estat.
  
- Decret 33/1999, de 9 de març, del Govern Valencià, pel qual s'aprova el Reglament de Selecció Provisió de Llocs de Treball i Carrera Administrativa del personal a qui s'aplica la Llei de la Funció Pública Valenciana.
  
- Les altres disposicions concordants o complementàries sobre la matèria que siguen aplicables.
  
Segona. Condicions dels aspirants
  
1. Condicions generals:
  
Per a prendre part en el concurs oposició els aspirants hauran de complir les condicions següents:
  
a) Haver fet els 18 anys i no excedir d'aquella edat en què falten menys de 10 per a la jubilació forçosa per edat, determinada per la legislació bàsica en matèria de funció publica. L'excés en el limite màxim d'edat es compensarà amb els serveis prestats amb anterioritat en l'administració.
  
b) Estar en possessió del títol de Tècnic Superior en Animació Sociocultural o complir les condicions requerides per a obtindre'l en la data en què acabe el termini de prestació d'instàncies.
  
c) Posseir la capacitat física i psíquica necessària per al desenvolupament de les funcions pròpies del lloc de treball.
  
d) No haver sigut separat mitjançant un expedient disciplinari del servei a l'administració local autonòmica o estatal, ni trobar-se inhabilitat per a l'exercici de les funcions públiques.
  
Tercera. Instàncies
  
1. Presentació d'instàncies.
  
Les instàncies on se sol·licita prendre part en el concurs oposició s'han d'adreçar al president de la corporació, presentant-se al Registre General d'esta durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
  
Les instàncies també podran presentar-se en la forma que determina l'article 38.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Els aspirants han de manifestar en la instància que compleixen totes les condicions que s'exigeixen en la base segona, referides a la data en què acaba el termini de presentació de sol·licituds, les quals hauran de mantindre al llarg de tot el procés selectiu, i que es comprometen a prestar el jurament o promesa preceptiu.
  
A les instàncies cal adjuntar:
  
- Fotocòpia compulsada del DNI.
  
- Justificants d'haver ingressat en la caixa municipal els drets d'examen.
  
- Fotocòpia compulsada del títol acadèmic exigit.
  
- Justificants en original o fotocòpia compulsada dels mèrits que s'al·leguen i que s'especifiquen en la base novena; el tribunal no podrà valorar uns altres mèrits que els que figuren en la documentació presentada i que s'adjunten a la instància.
  
2. Taxa per drets d'examen.
  
En el moment de presentar la sol·licitud s'hi adjuntarà un resguard d'haver ingressat en La Caixa, en el compte de què és titular l'Ajuntament de la Pobla Llarga, el qual té el codi d'identificació 2100 4942 47 0494908464, els drets d'examen que es fixen en 14,00 euros.
  
Els drets d'examen esmentats només seran tornats als qui no siguen admesos al procediment selectiu per falta d'alguns dels requisits exigits per a prendre-hi part.
  
L'impagament dels drets d'examen o el fet de no aportar el justificant de l'ingrés o no especificar a què prova selectiva correspon donarà lloc a l'exclusió de l'aspirant de la relació que s'aprove.
  
Quarta. Admissió d'aspirants
  
Finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà publica en el Butlletí Oficial de la Província de València i serà exposada al tauler d'edictes de la corporació, i es concedirà un termini de 10 dies per a reclamacions. Les dites reclamacions, si n'hi haguera, seran acceptades o rebutjades en la resolució per la qual s'aprova la llista definitiva, que serà feta pública en la forma indicada. Si no s'hi presenta cap reclamació, la llista provisional esdevindrà automàticament definitiva, cosa que es farà constar en la resolució de l'Alcaldia.
  
Tant en un supòsit com en l'altre, en la resolució indicada es nomenaran els membres del tribunal qualificador i es detallaran la data, hora i lloc de realització del primer exercici de l'oposició, així com l'ordre d'actuació dels aspirants.
  
Cinquena. Tribunal qualificador
  
1. El tribunal qualificador estarà constituït de la forma següent:
  
President:
  
El de la corporació o membre seu en qui delegue.
  
Vocals:
  
- Un representant del professorat oficial designat per l'Institut Valencià d'Administració Pública.
  
- Un representant de la Generalitat Valenciana designat per la Conselleria de Justícia i Administracions Públiques.
  
- Un treballador de l'Ajuntament designat pel president de la corporació.
  
- Dos representants dels treballadors designats per la Junta de Personal de l'Ajuntament corresponent o, si no n'hi ha, pels delegats de Personal; si tampoc és possible, per les organitzacions sindicals més representatives a l'Ajuntament i, si no n'hi ha, per les organitzacions més representatives en l'àmbit de la Comunitat Valenciana.
  
2. La designació dels membres del tribunal inclourà la dels seus suplents respectius i es farà pública en el Butlletí Oficial de la Província i al tauler d'edictes de la corporació. La corporació sol·licitarà als òrgans corresponents la designació dels seus representants respectius, que haurà d'efectuar-se en el termini de 20 dies següents a la recepció de la sol·licitud. Tots els vocals del tribunal han de posseir una titulació acadèmica igual o superior a l'exigida per al lloc de treball oferit.
  
3. El tribunal no podrà constituir-se ni actuar sense l'assistència de més de la meitat dels seus membres titulars o suplents i del president.
  
4. Els membres del tribunal hauran d'abstindre's de formar-ne part quan concórreguen les circumstàncies establides en l'article 28 de la Llei 30/1992, de 26 de novembre (LRJPAC).
  
5. Els aspirants podran recusar els membres del tribunal en els termes establits en l'article 29 del mateix text legal.
  
6. El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
7. El tribunal podrà disposar la incorporació als seus treballs d'assessors especialistes per a la realització de les proves en els termes de l'article 12.1 del Reial Decret 127/1990, de 2 de febrer.
  
8. El tribunal que actue en estes proves, a efectes d'assistència, tindrà la categoria tercera de les establides en l'annex IV del Reial Decret 462/2002, de 24 de maig, tant de respecte dels membres del tribunal com la dels seus assessors i col·laboradors.
  
9. Si, una vegada constituït el tribunal i iniciada la sessió, se n'absenta el president, este designarà d'entre els vocals concurrents qui el substituirà durant la seua absència, que podrà ser en primer lloc un regidor; si no n'hi ha, es nomenarà el vocal amb major jerarquia, antiguitat i edat, per este ordre.
  
10. De cada sessió el secretari estendrà una acta on es faran constar les qualificacions dels exercicis, les incidències i les votacions que es produïsquen. Les actes numerades i rubricades constituiran l'expedient que reflectirà el procés selectiu dut a terme.
  
Sisena. Desenvolupament i publicitat de les proves
  
1. Les bases, una vegada aprovades per l'alcalde president de l'Ajuntament, es publicaran íntegres en el Butlletí Oficial de la Província i en el Diari Oficial de la Generalitat Valenciana i l'anunci extracte de la convocatòria es publicarà també en el Boletín Oficial del Estado.
  
2. Tots els anuncis de tràmits posteriors es publicaran en el Butlletí Oficial de la Província tal com es concreta en els distints epígrafs d'estes bases.
  
Una vegada començades les proves no serà obligatòria la publicació dels anuncis successius de realització dels restants exercicis en el Butlletí oficial de la Província. El tribunal haurà de fer públics estos anuncis al tauler d'anuncis de l'Ajuntament de la Pobla Llarga, amb 12 hores d'antelació al seu començament si es tracta del mateix exercici, o de 72 hores si es tracta d'un nou exercici.
  
3. L'anunci de la convocatòria, les bases i tots els altres anuncis relatius al desenvolupament de les presents proves es publicaran també al tauler d'edictes de l'Ajuntament com a informació complementària de l'anterior, si bé els terminis es computaran a partir de la respectiva inserció dels butlletins oficials.
  
Setena. Ordre d'actuació
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirants en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, i quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament es determinarà mitjançant un sorteig previ.
  
El tribunal podrà requerir en qualsevol moment als aspirants que acrediten la seua identitat, i amb tal fi hauran d'anar proveïts del document nacional d'identitat.
  
Huitena. Exercicis de l'oposició
  
Primer exercici teòric. De caràcter obligatori i eliminatori per a tots els aspirants. Consistirà a contestar correctament per escrit un qüestionari de 20 preguntes del temari comú amb tres respostes alternatives, una d'elles certa, en un temps màxim de 30 minuts, sobre els temes indicats en el grup I, del temari que s'inclou com a annex de les presents bases. Per a la correcció d'esta prova es tindran en compte en qualsevol cas les respostes errònies.
  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.
  
Segon exercici teòric. De caràcter obligatori i eliminatori per a tots els aspirants. Consistirà a contestar per escrit 40 preguntes curtes en un màxim de tres línies sobre els temes indicats en el grup II (temari específic) que s'inclou com a annex de les presents bases. La duració d'este exercici serà com a màxim de tres hores.
  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.
  
Tercer exercici pràctic. De caràcter obligatori i eliminatori per a tots els aspirants. Consistirà en la resolució d'un supòsit pràctic triat per l'aspirant dels dos plantejats pel tribunal i relacionat amb les funcions que cal desenvolupar. La duració d'este exercici serà com a màxim de 45 minuts.
  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.
  
Quart exercici. Coneixement del valencià. De caràcter obligatori i no eliminatori.
  
Consistirà a traduir del valencià al castellà i viceversa un text proposat pel tribunal, en un temps màxim d'una hora.
  
Este exercici es qualificarà de 0 a 4 punts.
  
Cinqué exercici. Entrevista.
  
El tribunal, si ho estima convenient, efectuarà una entrevista personal.
  
Este exercici es qualificarà de 0 a 2 punts.
  
Novena. Fase de concurs
  
D'acord amb el que estableix l'article 4 del Reial Decret 896/1991, de 7 de juny, la fase de concurs serà prèvia a la fase d'oposició.
  
Consistirà en la valoració dels mèrits acreditats documentalment pels aspirants en el moment de presentar la instància, segons el barem següent:
  
Serveis prestats: el tribunal valorarà els treballs prestats en qualsevol administració pública, degudament acreditats mitjançant un certificat expedit pel responsable del departament, servei o àrea de l'administració pública, acompanyat d'un informe de vida laboral expedit per la Tresoreria de la Seguretat Social, a raó de 2 punts per any complet treballat, amb un màxim de 3 punts.
  
Experiència: el tribunal valorarà l'experiència d'haver realitzat funcions semblants o idèntiques a les que s'hauran d'exercir en qualsevol administració pública, com a animadora juvenil, degudament acreditada mitjançant un certificat expedit pel responsable del departament, servei o àrea de l'administració pública, a raó de 0,16 punts per mes treballat, amb un màxim de 3 punts.
  
Cursos de formació i perfeccionament: es valoraran aquells que tinguen relació amb les funcions que s'han d'exercir, que hagen sigut convocats o homologats per centres o organismes oficials. La seua valoració s'efectuarà de la forma següent:
  
- 100 hores o més 1,25 punts per curs
  
- 60 hores o més 0,75 punts per curs
  
- 20 hores o més 0,30 punts per curs
  
- 15 hores o més 0,20 punts per curs
  
La valoració total d'este apartat no podrà excedir de 7 punts.
  
Altres mèrits.
  
1. Experiència en la coordinació i gestió d'escoles d'estiu, degudament acreditat mitjançant un certificat expedit per la mateixa entitat, a raó de 0,5 punts per cada escola (màxim 2 punts).
  
2 Estar en possessió del certificat d'animador/a de temps juvenil nivell I, expedit o homologat per l'IVAJ, 1 punt.
  
3 Estar en possessió del certificat del curs de formació bàsica per a informadors juvenils, expedit per l'organisme competent, 1 punt.
  
Coneixement del valencià: els coneixements que hauran de ser acreditats o homologats per la Junta de Coneixements del Valencià de la Generalitat Valenciana es baremaran fins a un màxim d'1 punt, d'acord amb els criteris següents:
  
- Coneixement oral 0,25 punts
  
- Coneixement elemental 0,50 punts
  
- Coneixement mitjà 0,75 punts
  
- Coneixement superior 1 punt
  
En cas de posseir més d'un certificat de coneixement de valencià, només es valorarà el del nivell superior.
  
Deu. Qualificació dels exercicis
  
Les qualificacions s'adoptaran sumant les puntuacions atorgades pels distints membres del tribunal qualificador i dividint el total pel nombre d'assistents a aquell; el quocient en serà la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades al tauler d'anuncis de la corporació.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis i de la fase de concurs.
  
Onze. Relació d'aprovats, presentació de documents i nomenament
  
1. El nombre d'aspirants que podran ser declarats aprovats per ordre decreixent de puntuació no podrà superar el nombre de vacants convocades.
  
2. L'opositor aprovat presentarà a la Secretaria General de la corporació, dins del termini de 20 dies naturals a partir de la publicació de la llista d'aprovats, els documents acreditatius de les condicions que s'exigeixen en la base segona, i que són:
  
a) Certificat de naixement que podrà suplir amb la fotocòpia del document nacional d'identitat, acompanyat de l'original per a la seua compulsa.
  
b) Còpia autenticada o fotocòpia (acompanyada de l'original per a la seua compulsa) del títol que posseïsca, d'entre els exigits en l'apartat 2.1r, i justificants d'haver pagat els drets per a la seua expedició. Si els esmentats documents estigueren expedits després de la data en què va expirar el termini de presentació d'instàncies, haurà de justificar el moment en què van concloure els seus estudis.
  
c) Certificat acreditatiu de no patir cap malaltia ni defecte físic que impossibilite l'exercici normal de la funció, expedit per un facultatiu competent.
  
d) Certificat de no trobar-se inhabilitat penalment per a l'exercici de funcions públiques, referit a la data d'acabament de les proves selectives.
  
e) Declaració jurada de no haver sigut separat mitjançant un expedient disciplinari del servei de qualsevol de les administracions públiques ni trobar-se inhabilitat per a l'exercici de funcions públiques.
  
f) Declaració de l'interessat de no exercir cap lloc o activitat en el sector públic delimitat per l'article primer de la Llei 53/1984, i , així mateix, de no realitzar un activitat incompatible o subjecta a reconeixement d'incompatibilitats, fent-hi referència, igualment, a si percep pensió de jubilació, retir o orfandat per drets passius o per qualsevol règim de Seguretat Social públic i obligatori.
  
El qui, dins del termini indicat i excepte causa de força major degudament acreditada, no presente la documentació, o si de l'examen d'esta es dedueix que no té tots o alguns dels requisits assenyalats, no podrà ser nomenat o contractat i quedaren anul·lades totes les seues actuacions sense perjudici de la responsabilitat en què hagueren incorregut per falsedat. Si s'esdevé això, es formularà una proposta de nomenament o contractació a favor de qui, després d'haver superat la puntuació mínima exigida, hi tinga cabuda a conseqüència de la referida anul·lació.
  
Dotze. Nomenament en propietat i presa de possessió
  
Una vegada aprovada la proposta per l'Alcaldia, l'opositor nomenat haurà de prendre possessió en el termini d'un mes comptador des de l'endemà de la notificació del nomenament. Si no pren possessió en el termini assenyalat sense una causa justificada, quedarà en la situació de cessant; llavors, l'Alcaldia podrà nomenar qui tinga la puntuació següent, i es considerarà que la proposta de nomenament del tribunal qualificador s'ha fet a favor seu.
  
Tretze. Impugnació i revocació de la convocatòria
  
1. Contra la present convocatòria i les seues bases i tots els actes administratius que es deriven d'ella i de les actuacions del tribunal, els interessats podran interposar un recurs en els casos i en la forma que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la forma que disposa la Llei Reguladora de la Jurisdicció Contenciosa Administrativa.
  
2 En qualsevol moment, i sempre abans que els aspirants en presenten les sol·licituds, l'Alcaldia Presidència podrà modificar o deixar sense efecte la convocatòria mitjançant l'adopció de l'acord corresponent que serà publicat en el Butlletí Oficial de la Província i al tauler d'anuncis d'este Ajuntament.
  
Catorze. Incidències
  
En tot allò no previst en les presents bases el tribunal queda facultat per a resoldre els dubtes que s'hi presenten i per a prendre els acords que calguen per al desenvolupament de les proves.
  
ANNEX
  
Temari
  
Grup I. Temari comú
  
Tema 1. La Constitució espanyola de 1978. Característiques i estructura.
  
Tema 2. la Constitució espanyola de 1978. Els drets fonamentals i les llibertats publiques.
  
Tema 3. La Corona. Atribucions del rei. El referendament. Successió i regència.
  
Tema 4. La reforma constitucional.
  
Tema 5. El municipi. Organització i competències del municipi de règim comú.
  
Tema 6. L'alcalde. Elecció, deures i atribucions. Els regidors.
  
Tema 7. Òrgans de governs municipals. El ple: integració i funcions. La junta de govern local. Les comissions informatives.
  
Tema 8. Hisendes locals. Recursos entitats locals
  
Grup II. Temari específic
  
Tema 1. L'Institut Valencià de la Joventut: normativa, organització i funcionament.
  
Tema 2. El Centre Coordinador de Documentació i Informació Juvenil.
  
Tema 3. La xarxa valenciana de serveis d'informació juvenil.
  
Tema 4. El treball en xarxa. Xarxa de serveis d'informació juvenil a Espanya.
  
Tema 5. Els serveis d'informació juvenil. Tipologia i característiques. Serveis bàsics que han d'oferir.
  
Tema 6. La xarxa comarcal de la Ribera Alta.
  
Tema 7. El Centre d'Informació Juvenil de la Pobla Llarga.
  
Tema 8. La formació dels animadors. L'Escola d'Animació Juvenil de la Generalitat Valenciana.
  
Tema 9. Funcions i tasques d'un informador juvenil.
  
Tema 10. El perfil de l'informador. La seua formació.
  
Tema 11. Principis de gestió i organització d'un centre d'informació juvenil.
  
Tema 12. Dinàmica de grup. Concepte i tipologia.
  
Tema 13. Finançament extern per als serveis d'informació juvenil.
  
Tema 14. Descentralització de la informació juvenil al municipi.
  
Tema 15. Temps lliure. La cultura en el temps lliure.
  
Tema 16. La programació d'activitats al municipi de la Pobla Llarga.
  
Tema 17. L'animació sociocultural. Concepte i Característiques. Objectius de l'animació. Funcions i modalitats.
  
Tema 18. Perfil de l'animador sociocultural i característiques. La formació de l'animador sociocultural.
  
Tema 19. Tècniques i instruments per a la gestió sociocultural.
  
Tema 20. Associacionisme juvenil.
  
Tema 21. Promoció de l'associacionisme juvenil.
  
Tema 22. Els consells locals de joventut.
  
Tema 23. Com crear un servei d'informació juvenil.
  
Tema 24. Les tècniques i els canals de la difusió de la informació.
  
Tema 25. Les xarxes europees d'informació juvenil.
  
Tema 26. Carnets destinats als joves, requisits i avantatges que els reporta
  
Tema 27. Les drogodependències i la seua incidència en els joves.
  
Tema 28. Educació per a la salut. L'anorèxia i la bulímia.
  
Tema 29. Educació per a la salut sexual. Prevenció d'embarassos no desitjats i malalties de transmissió sexual.
  
Tema 30. Tècniques de busca de treball.
  
Tema 31. Programes i activitats actuals de l'IVAJ.
  
Tema 32. Noves tecnologies aplicades a la informació.